เรื่องร้องเรียน (ถนน,ความสะอาด,ทางเท้า) วันที่ 2022-06-10 13:17:35 — แขวงบางจาก เขตพระโขนง กรุงเทพมหานคร
ผมเดินบนถนนสุขุมวิท หาที่ทิ้งแก้วน้ำ แต่ไม่พบถังขยะเลยสักถัง พิกัดที่เดิน คือ จากหน้าบิ๊กซี อ่อนนุช -> ปากซอยด้านถนนสุขุมวิท -> เลี้ยวซ้ายมาทางสถานีตำรวจนครบาลพระโขนง -> ผ่านห้างเซนจูรี่ มูวี่พลาซา สุขุมวิท -> เลยฝั่งตรงข้ามสำนักงานเขตพระโขนง ประมาณ 100 เมตร -> มองไปตามทางเท้า ก็มองไม่เห็นถังขยะเลยสักใบครับ

ผมได้โทรถาม 1555 เจ้าหน้าที่ได้รับเรื่องไปประสานงานกับเขตวัฒนาให้

เจ้าหน้าที่เขตวัฒนา โทรมาแจ้งว่า เป็นนโยบายที่ถนนสายหลักจะไม่วางถังขยะ และใช้นัดเวลาให้บ้านต่างๆ เอาขยะมาวางหน้าบ้านเพื่อรถขยะจะมาเก็บไป (ซึ่งผมคิดว่าเพิ่งดำเนินการ เพราะผมอยู่มาหลายปี ที่ผ่านมามีถังขยะวางนะครับ ทั้งถังเขียว โครงเหล็กเอาถุงพลาสติกมาสวม และเอากรอบไม้มาล้อมเป็นคอกสี่เหลี่ยม เพื่อให้ทิ้งขยะ) 

ประเด็น คือ นโยบายนี้ห่วยครับ เพราะคิดแค่เรื่องเดียวที่ขยะเกิดจากบ้านพักอาศัย แต่คนที่สัญจรไปมาแล้วมีขยะเกิดขึ้น เช่น แก้วน้ำ ถุงลูกชิ้น ฯลฯ จะทิ้งที่ไหนครับ คิดไม่ครบครับ

ถามว่า ขยะที่เกิดจากคนสัญจรไปมาบนทางเท้า จะทิ้งที่ไหนครับ

จึงเรียนมาเพื่อแก้ไขปัญหาให้ประชาชนชาวกรุงเทพมหานครด้วยครับ ขอบคุณครับ